बर’ हारिनि थामोनथा राव, हारिमु, दोरोम, समाजखान्थि, रांखान्थि आरो राजखान्थिनि  थाखाय सम  मस गोबां गेदेमा दैदेनगिरिफ्रा रायजौ-राजाखौ लोगोआव लाफानानै जुजिबोगासिनो दं। इंराज खुंथायनि समाव गुबुन हारिया बर’ हारिखौ मुगैनायनि जाउनाव गोबां सुबुंआनो मालायनि दोरोम लानानै सर’निया एबा इसलामआवबो गुरस्लाय लांदोंमोन नाथाय बे जाथायखौ होबथानाय खामानियाव रुंसारि कालिचरन ब्रह्रमनि मुंखौ मख’नो नांगोन जायनि नाजानायाव बाथौ दोरोमनिफ्राय दोरोद होनानै ब्रह्म दोरोम फोसावनायननि गेजेरजों बर’खौ मालाय हारियाव थांनायखौ होबथानो हादोंमोन। हारिनि सिनायथि बिमानि रावखौ हमथानानै लाखिनो थाखाय बर’ थुनलाय आफादनि  इं 1952 माइथायनि 16 नबेमबर खालाराव जोनोम लानानै दासिम जुजिबोगासिनो दं। मालायजों सोबख’जानाय आरो नाख्रेबजायनिफ्राय बारग’नो थाखाय गावजोंनो खुंजानो हानाय राजखान्थि आरो  रांखन्थिनि  गोहो नागिरनानै बड’फा उपेन्द नाथ ब्रह्मनि दैदेनायाव मोनथाम मैखोम दाबि बुरलुंबुथुरनि साहा बड’लेण्ड, खोलाहा निलाचल आरो  कारबि आंलंनि बर’फोरखौ हिलस थ्राइबेल मोनथाय मोन्नो दाबि लानानै इं 1987 माइथायननि 2 मार्चनिफ्राय गोख्रुं जुजिनायनि गेजेरजों इं 1993 माइथायनि 20 फेब्रवारिआव आसाम सरखार, मेरु सरखार आरो दुलाराय बर’ फराययसा आफादनि सोमावसार दैदेनगिरि  मुस्रि सानसुमा खुंगुर बैसुमुथाआरिनि दैदेनायनि  गेजेराव  गावनो रांखान्थि आरो राजखान्थि खुंनो हानायनि गोरोबथा जानायनि उनाव बि.ए.सि (Bodoland Autonomous Council) दानानै मुस्रि सानसुमा खुंगुर बैसुमुथाआरिनि गाहाय खुंगिरि दैदेनायनि गेजेरजों खुंनाय जादोंमोन नाथाय बे खुंथायाव गोजोन्नाय मोनैयाव मुस्रि सानसुमा खुंगुर बैसुमुथाआरिनि  बिबान नागारनायनि उनाव रुंसारि प्रेमसिं ब्रह्म आरो रुंसारि कनकेसर नारजारि खुंथाय सोलिबाय  थानाय समनिफ्रायनो रुंसारि प्रेमसिं ब्रह्मनि दैदेनायाव इं 1996  माइथायनि  18 जुन अक्तआव Bodoland Liberation Tiger जोनोम मोन्नाय जादोंमोन। बि.ए.सि (Bodoland Autonomous Council) खुंथाया थोजासे नङैनि थाखाय Bodoland Liberation Tigerआ जुजिनायनि गेजेरजों फिन इं 2003 माइथाय 10 फेब्रवारिआव माखासे बि.ए.सि (Bodoland Autonomous Council)नि बांसिन गोहो आरो मोनसे सिमा गोनां खुंथाय लानानै बि.टि.सि.(BTC) भारद संबिजिरनि सिंआव थानाय 6थि सेदुलजों आसाम सरखार, मेरु सरखार आरो BLT सोमावसार आफादनि दैदेनगिरि मुस्रि हाग्रामा मोहिलारिनि दैदेनायावव गोरोबथा जानाननै 17 बोसोर बि.टि.सि.(BTC) हालामखौ खुंबोबाय  थानाय समावनो फिन दुलाराय बर’ फरायसा आफादनि आफादगिरि मुस्रि प्रमद बर’नि दैदेन्नायाव  आसाम सरखार, मेरु सरखार, दुलाराय बर’ फरायसा आफाद, NDFB  खावब्रै दोलो आरो  खोसेथि बर’ सुबुं आफादनि गेजेराव इं 2020 माइथायनि 27 अक्तआव माखासे गोबां सुभिदा आरो गोहो मोन्नायजों बि.टि.आर सानथि (BTR) आरो लोगोसे बि.टि.सि.(BTC)नि बाहेरायाव थाननाय 10 लाखनि बांसिन बर’-कसारिफोरनो “Boro Kachary Welfare Autonomous Council ”खुंथाय राहानि रादाय जाफायो।